A Bizottság 309/79/EGK rendelete
(1979. február 16.)
a 316/68/EGK rendeletnek a friss vágott virágok jelölése tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piacának közös szervezésének létrehozásáról szóló, 1968. február 27-i 234/68/EGK tanácsi rendeletre [1] és különösen annak 4. cikkére,
mivel a tapasztalatok azt mutatták, hogy a legutóbb az 1155/76/EGK rendelettel [2] módosított 316/68/EGK tanácsi rendelet [3] I. mellékletében megállapított, a friss vágott virágok forgalmazására vonatkozó különleges rendelkezések nem felelnek meg a korszerű forgalmazási gyakorlatnak;
mivel ezért az említett I. mellékletet ennek megfelelően módosítani kell;
mivel az e rendeletben foglalt intézkedések összhangban vannak az Élőnövény- és Virágpiaci Irányítóbizottság véleményével,
ELFOGADTA EZT A RENDELETET:
1. cikk
A 316/68/EGK rendelet I. mellékletének VII. fejezete (Jelölés) D. bekezdésének második francia bekezdése a "(nem kötelező)" szövegrésszel egészül ki.
2. cikk
Ez a rendelet 1979. március 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1979. február 16-án.